ریٹا گنگولی

**ریٹا گنگولی** ہندوستانی کلاسیکی فنون کی ماہرہ ہیں۔ وہ ایک ماہر رقاصہ، موسیقار اور گلوکارہ ہیں جنھیں 2000 میں سنگیت ناٹک اکادمی ایوارڈ  اور 2003 میں پدم شری  سے نوازا گیا۔ وہ اداکارہ میگھنا کوٹھاری کی والدہ اور رویندر سنگیت گلوکارہ گیتا گھٹک کی چھوٹی بہن ہیں۔

## سوانح حیات
ریٹا گنگولی لکھنؤ، اتر پردیش میں ایک بنگالی برہمن خاندان میں پیدا ہوئیں۔ وہ کے ایل گنگولی اور مینا گنگولی کی بیٹی ہیں۔ کے ایل گنگولی ایک آزادی پسند شخص اور کانگریس پارٹی کے رکن تھے۔ 1938 میں انھیں جواہر لعل نہرو نے نیشنل ہیرالڈ کے پہلے ایڈیٹر کے طور پر منتخب کیا جو نہرو کا قائم کردہ ایک اخبار تھا۔  

پچاس کی دہائی میں دہلی میں ایک موسقی کی تقریب کے دوران گانے نے ان کا کیرئیر بدل دیا اور اس کے بعد انھوں نے گلوکاری پر زیادہ توجہ دینا شروع کر دی۔ مشہور کتھک گرو شمبھو مہاراج کی حوصلہ افزائی کے بعد، انھوں نے ہندوستان میں کئی جگہوں پر سدھیشوری دیوی کے ساتھ فن کا مظاہرہ کیا جو ایک مشہور کلاسیکی گلوکارہ تھیں،   ایسی ہی کسی پرفارمنس کے دوران، مشہور ہندوستانی گلوکارہ بیگم اختر نے گنگولی سے ملاقات کی اور انھیں اپنا شاگرد بنا لیا۔   شاگرد استانی کا یہ رشتہ دونوں کے درمیان بیگم اختر کی موت تک رشتہ قائم رہا(1974 تک یہ تعلق چلا)۔ 

گنگولی نے برطانیہ اور فرانس میں منعقدہ *فیسٹیول آف انڈیا* ایونٹس میں فن کا مظاہرہ کیا۔ وہ فن اور موسیقی سے متعلق متعدد کتابوں کی مصنفہ ہیں جن میں *[[بسم اللہ خان اور بنارس]]، [[شہنائی کی نشست]]*  اور ''اے محبت۔'' ''.'' ''.'' ''بیگم اختر کی یادیں''*۔*   وہ ایک غیر منافع بخش تنظیم کالا دھرمی کی بانی ہیں جو فنون لطیفہ میں نوجوانوں کی صلاحیتوں کو فروغ دیتی ہے ۔ اس کے علاوہ وہ *بیگم* *اختر اکیڈمی آف غزل کی* بانی ہیں جو غزل کی روایت کو پروان چڑھانے کے لیے ایک اکیڈمی  ہے جس نے غزل کے میدان میں بہترین کارکردگی کو اجاگر کرنے کے لیے سالانہ ایوارڈز کا آغاز کیا ہے۔ *بیگم اختر پر*  پر ان کا ڈراما *جمالِ بیگم اختر،* کئی مواقع پر اسٹیج کیا جا چکا ہے ۔ وہ معروف غزل گلوکار، انوپ جلوٹا کے ساتھ مل کر بیگم اختر  کی زندگی پر فلم بنانے کی منصوبہ بندی کر رہی ہیں جس میں فلمساز کیٹن مہتا اور میوزک ڈائریکٹر اے آر رحمان شامل ہیں۔ 

ریٹا گنگولی کو 2000 میں موسیقی کے لیے سنگیت ناٹک اکادمی ایوارڈ ملا، حکومت ہند نے انھیں 2003 میں پدم شری کے سول ایوارڈ سے نوازا۔ وہ پریادرشی ایوارڈ، راجیو گاندھی شرومنی ایوارڈ، کریٹکس سرکل آف انڈیا ایوارڈ اور وزارت اطلاعات و نشریات کے براڈکاسٹرز ایسوسی ایشن کے لائف ٹائم اچیومنٹ ایوارڈ کی بھی وصول کنندہ ہیں۔ 

ریٹا گنگولی کی شادی سنگیت ناٹک اکادمی کے سابق سکریٹری کیشو کوٹھاری سے ہوئی تھی جن سے ان کے دو بچے ہیں، بیٹا ارجیت ایک شاعر  اور ایک بیٹی، میگھنا کوٹھاری جو ہندی فلموں کی اداکارہ ہیں۔ 

وہ فلم پرینیتا (2005 فلم) میں بھی نظر آئیں اور انھیں سوانند کرکرے کے لکھے ہوئے شانتنو موئترا کے ترتیب دیے گانے دھنک-دھنک-دھا کا سہرا جاتا ہے۔

انھوں نے فلم سرکار (2005) کا گانا دین بندھو بھی گایا ہے۔

## حوالہ جات

زمرہ:انیسویں صدی کی خواتین نغمہ ساز
زمرہ:بیسویں صدی کی خواتین نغمہ ساز
زمرہ:بیسویں صدی کے ہندوستانی گلوکار
زمرہ:بیسویں صدی کی بھارتی گلوکارائیں
زمرہ:غیر موجود سال پیدائش (بقید حیات شخصیات)
زمرہ:بیسویں صدی کی بھارتی موسیقارائیں
زمرہ:بھارتی نوازندے
زمرہ:بھارتی غزل گائیک
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:بقید حیات شخصیات
زمرہ:ہندوستانی خواتین موسیقار
زمرہ:فنون میں پدم شری وصول کنندگان
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی خواتین کلاسیکی موسیقار
زمرہ:لکھنؤ کے موسیقار
زمرہ:اتر پردیش کی خواتین موسیقار
زمرہ:1940ء کی پیدائشیں